ȘTII ce zi e azi. 8 martie: Cinci femei care au marcat Ziua Internațională a Femeii. Patru dintre ele sunt românce.
Pe data de 8 martie este sărbătorită Ziua Internațională a Femeii. Pe 8 martie 1910, aviatoarea Raymonde de Laroche a devenit prima femeie care a primit licența de pilot. În 1917, femeile de la Uzina Putilov au declanşat o grevă cerând ieșirea Rusiei din Primul Război Mondial, sfârşitul raţionalizării alimentelor şi abolirea dinastiei ţariste.
8 martie înseamnă Ziua Femeii peste tot în lume. Și pentru că azi este despre femei, Aleph News a făcut un top al celor mai importante cinci evenimente care au în prim-plan femeia.Pe 8 martie 1917, femeile de la Uzina Putilov au declanşat o grevă cerând ieșirea Rusiei din Primul Război Mondial.Greva a dus la declanșarea Revoluției la Petrograd, în urma căreia țarul Nicolae al II-lea a abdicat.Ziua va deveni 8 martie pe calendarul gregorian și va fi proclamată de comuniști ca Ziua Femeii.8 martie 1997: Gabriela Szabo a obținut medalia de aur la Campionatul Mondial în Sală, în FranțaSursa Foto: HEPTAAtleta Gabriela Szabo a cucerit medalia de aur la Campionatul Mondial în Sală din Franţa, în proba de 3.000 metri, parcurgând distanța în 8 minute și 45 de secunde.La un an distanță, Gabriela Szabo a stabilit un record mondial la proba de 2.000 metri indoor, parcurgând distanța în cinci minute și 50 de secunde.8 martie 1936: Se naște actrița Gina PatrichiSursa Foto: Facebook / Gina PatrichiGina Patrichi este cunoscută pentru filmul "Moromeții", acolo unde a interpretat rolul Guicăi, dar și pentru filmul "Probă de microfon", semnat de Mircea Daneliuc.Gina Patrichi a mai jucat în "Felix și Otilia", interpretând rolul Olimpiei, dar și în "Pădurea Spânzuraților", film regizat de Liviu Ciulei.Gina Patrichi a jucat și în piese de teatru la "Bulandra", "Teatrul Dramatic din Galați", "Teatrul Național din Cluj" și "Teatrul Național de Televiziune".Actrița a urmat cursurile Institutului de Teatru "I. L. Caragiale" București (UNATC București în prezent), la clasa Aurei Buzescu. Gina Patrichi a fost admisă la teatru deși nu încheiase încă liceul.8 martie 1970: Actrița Clara Vodă se naște în ConstanțaSursa Foto: Clara VodăClara Vodă a urmat cursurile Universității Naționale de Artă Cinematografică și Teatrală "I. L. Caragiale" din București, la clasa profesorului Gelu Colceag.Clara Vodă poate fi văzută în filmul "Eu când vreau să fluier, fluier".Clara Vodă a mai jucat în filme ca "Loverboy", "Aurora", "Felicia, înainte de toate", dar și "Moartea domnului Lăzărescu".Clara Vodă a jucat și în filmul regizat de Nae Caranfil, "Asfalt Tango", comedie lansată în 1995.8 martie 1895: Se naște Agatha Vasiliu-BacoviaSursa Foto: Facebook / Casa Memorială "George și Agatha Bacovia"Agatha Vasiliu-Bacovia, născută Grigorescu, a fost soția poetului George Bacovia. A studiat Literele și Filosofia la "Universitatea din București" și a fost profesor secundar de literatură română la mai multe licee.S-a scris despre ea că i-a fost alături lui Bacovia până în ultimul ceas. Pentru mulți oameni a fost greu de crezut cum a reușit Agatha să-l întrețină pe Bacovia din banii pe care îi primea ca profesoară și să fie lângă el chiar și în momentele în care poetul suferea din cauza crizelor psihice.8 martie 1839: Se naște Josephine Cochrane, inventatoarea mașinii de spălatJosephine Cochrane a avut o explicație destul de simplă pentru invenția sa: fetele din casă îi distrugeau porțelanurile de fiecare dată când le spălau.Prin urmare, a inventat prima mașină de spălat, ca obiectele cele mai de preț să nu-i mai fie deteriorate.8 martie înseamnă femeie peste tot în lume. Și dacă știi asta, atunci ȘTII ce zi e azi.